COMPUTUS se bestuursevaluasie is 'n eenvoudige toets waarmee die boer sy bestuursvaardighede kan bepaal. Dit bevat eerstens 'n indeling van die vernaamste bestuursterreine waarop die boer homself as bestuurder van sy boerdery begeef. Tweedens word die tien belangrikste bestuursfunksies binne elke terrein aangedui. Die voltooing van die evaluasie is eenvoudig deurdat slegs JA of Nee op 'n hele aantal vrae geantwoord word. Dit neem ongeveer 'n halfuur om die vrae te beantwoord.